Ռիատ Մըհրէզ

**Ռիատ Մըհրէզ** ( , ծնած 21 Փետրուար 1991, Վալ տը Ուազ, Իլ տը Ֆրանս, Ֆրանսա), ալճերիացի ֆութպոլիստ, «Փրեմիեր լիկա»յի ակումբ «Լէյսթըր Սիթի»ի եւ Ալճերիոյ ազգային հաւաքականի եզրային  կիսապաշտպան, 2014 թուականի աշխարհի առաջնութեան մասնակից: Ռիատի հայրը ալճերիացի է, իսկ մայրը՝ մարոքցի:

## Ակումբային արհեստը

### Կեմպեր
Ռիատ Մըհրէզը «ԱԱՍ Սարսել» ակումբի ֆութպոլային դպրոցի սանն է: 2009 թուականին ան կը միանայ չորրորդ խմբակի «Կեմպեր» սիրողական ակումբին եւ այդ կազմին մէջ խաղալով 27 խաղ, հեղինակած է 1 կօլ:

### Հավր
2010 թուականին Մըհրէզը կը տեղափոխուի «Հավր» եւ տեղափոխման սկիզբէն իսկ խումբի կազմին մէջ տարբերած է ահագին բարձր արդիւնաւէտութեամբ (13 կոլ խումբի կազմին անցուցած առաջին մրցաշրջանին եւ 11՝ երկրորդին): 2011-12 մրցաշրջանին կը խաղայ Լիկա 2-ի հանդէս եկող «Հավրի» առաջին խումբի կազմին մէջ։ 2012-13 մրցաշրջանին Մըհրէզը կը սկսի կանոնաւոր կերպով հանդէս գալ հիմնական կազմին մէջ։ ԱՆ մրցաշրջանի ընթացքին խաղացած է առաջնութեան 38 խաղերէն 34-ը: Փրոֆեսիոնալ մակարդակի իր առաջին կոլը ան կը նշանակէ 2012-13 մրցաշրջանի տասերորդ թուրին՝ «Շատորուի» դէմ տնային խաղի ժամանակ:

2014 թուականի Յունուար 11-ին Ռիատ Մըհրէզը 3,5 տարուայ պայմանագիր կը կնքէ «Լէյսթըր Սիթիի» հետ: Տեղափոխումը կ'արժէ շուրջ 400 հազար Եւրօ: Մըհրէզը անգլիական Չեմպիոնշիպին կը կատարէ իր նորամուտը Յունուար 25-ին՝ փոխարինման դուրս գալով «Միտլսբրոյի» դեմ հանդիման 79-րդ վայրկեանին: Իր առաջին չորս խաղերուն Մըհրէզը կը բաւարարուէր միայն փոխարինման դուրս գալով (այդ խաղերուն ան կը հեղնիակէ մէկ գնդակ), իսկ յետոյ խումբի գլխաւոր մարզիչ Նայճըլ Բիրսոնը արդէն վստահելով անոր կը յատկացնէ տեղ՝ խումբի հիմնական կազմին մէջ: 2013-14 մրցաշրջանի արդիւնքներով Մըհրէզը «Լէյսթըրի» կազմին մէջ կը դառնայ ֆութպոլային լիկայի առաջնութեան յաղթող: 

2015 թուականի Դեկտեմբեր 5-ին Մըհրէզը «Սուոնսիի» դէմ խաղին կը ձեւակերպէ իր արհեստի առաջին հեթ-թրիքը:

## Միջազգային արհեստը
Ռիատ Մըհրէզը իրաւունք ունէր հանդէս գալու Ալճերիոյ եւ Ֆրանսայի հաւաքականներուն մէջ, բայց ան կ'ընտրէ Ալճերիոյ հաւաքականը: 2014 թուականի Մայիս 31-ին ան կը խաղայ հաւաքականի կազմին մէջ առաջին խաղը Հայաստանի հաւաքականի (3:1) դէմ խաղին: Ան դուրս կու գայ հիմնական կազմին հետ եւ կը խաղայ մինչեւ խաղին 72-րդ վայրկեանը:

2014 թուականի Յունիսին Մըհրէզը հաւաքականի մարզիչ Վահիդ Հալիլհոջիչի կողմէն կը հրաւիրուի հաւաքական 2014 թուականի աշխարհի ախոյեանութեան եզրափակիչ փուլին մասնակցելու նպատակով: Մըհրէզը առաջնութեան ամբողջ ընթացքին կը խաղայ ընդամէնը մէկ խաղ: Այդ խաղը առաջնութեան խմբային փուլի առաջին տաուրի Պէլճիքայի հաւաքականի դէմ խաղն էր, ուր Մըհրէզը աչքի չէր իյնար եւ այդ իսկ պատճառով ալ յաջորդ տաուրի խաղերուն չի ներառուիր խումբի հիմնական կազմին մէջ:

## Մրցանակներ

### Ակումբային
** Լէյսթըր Սիթի**
* Անգլիոյ ֆութպոլային լիկայի ախոյեանութեան յաղթող: 2013-14

### Անձնական
* Ալճերիոյ տարուայ լաւագոյն ֆութպոլիստ: 2015

## Վիճակագրութիւն
### Ակումբային
*Ըստ 2016 թուականի Մարտ 1-ի*

### Միջազգային
Ըստ 2015 թուականի Նոյեմբեր 14-ի

## Ծանօթագրութիւններ

## Արտաքին յղումներ

* Էջը soccerway.com կայքէջին մէջ
* Խաղերի վիճակագրությունը ֆրանսիայում՝ www.lfp.fr կայքում
* ֆութպոլիստի խաղերի վիճակագրությունը՝ Topforward կայքում 
* Խաղերի վիճակագրությունը Անգլիայում՝ soccerbase.com կայքէջին մէջ
* Էջը national-football-teams կայքէջին մէջ

Ստորոգութիւն:Ալճերիացի ֆութպոլիստներ
Ստորոգութիւն:1991 ծնունդներ
Ստորոգութիւն:21 Փետրուարի ծնունդներ